Andrei Medvedev
Andrei Medvedev (vene keeles Андрей Александрович Медведев; sündinud 16. augustil 1996 Judinos) on endine Wagneri grupi üksuse komandör, kes deserteerus 2022. aastal üksusest[a] ning ületas 2023. aasta 13. jaanuaril Venemaal Murmanski oblastis Nikeli asula lähistel piiri Norrasse, kus palus poliitilist varjupaika. Medvedevi väitel oli ta 2022. aasta novembris tapetud Jevgeni Nužini üksuse komandör. 2023. aasta aprillis karistas Norra kohus Medvedevit avaliku korra rikkumise eest 14-päevase arestiga.